นักลงทุน “มือใหม่” ไม่เคยลงทุนแบบเดียวกับที่อเมริกา เพราะเหตุใด
พวกเขาส่วนใหญ่เป็น “มือใหม่” ไม่เคยลงทุนแบบเดียวกับที่อเมริกา  เหตุผลที่เข้าตลาดคือ เกิดจากโควิดที่ทำให้ตกงานและอยู่กับบ้าน  เครื่องมือลงทุนสำหรับรายย่อยก็พร้อมและไม่ได้เสียเปรียบรายใหญ่  เช่นเดียวกับข้อมูลต่าง ๆ  ที่ได้ฟรี  เม็ดเงินที่ใช้ลงทุนนั้นว่าที่จริงไม่เคยสูงอยู่แล้วและมีเงินแค่หลักพันบาทก็เล่นหุ้นได้สบายมาก  ไม่เหมือนของตลาดหุ้นอเมริกาในสมัยก่อนแค่ไม่เกิน 10 ปีที่ต้องใช้เงินซื้อ-ขายหุ้นสูงเนื่องจากหุ้นส่วนใหญ่มีราคาสูงมาก  ราคาหุ้นละหลายพันหรือหลายหมื่นบาทเป็นเรื่องปกติ  หุ้นเบิร์กไชร์ของบัฟเฟตต์เองนั้นราคาหุ้นละเป็นหลายล้านบาท  นักลงทุนรุ่นใหม่ที่เข้าตลาดหุ้นรอบนี้ก็เช่นเดียวกับที่อเมริกา  คือ มีอายุค่อนข้างต่ำ  คาดว่าก็น่าจะอยู่ที่ประมาณ 30 เศษ ๆ  เป็นส่วนใหญ่  และเป็นนักลงทุนที่กล้าได้กล้าเสียเล่นเร็วซึ่งทั้งหมดทำให้ปริมาณการซื้อขายหุ้นต่อวันของตลาดหุ้นไทยสูงเป็นแสนล้านบาทกลายเป็นเรื่องปกติ  เช่นเดียวกับที่ตลาดหุ้นเวียตนามที่โวลุมสูงเป็นประวัติการณ์เป็นหลักหมื่นหรือสองสามหมื่นล้านบาทในบางวันจนทำให้ระบบเทรดหุ้นของตลาดรองรับไม่ไหวแล้ว

การแห่เข้ามาเล่นหุ้นของนักลงทุนส่วนบุคคลรอบนี้ ทำให้เกิดการ “ผิดเพี้ยน” หรือ “ไร้เหตุผล” ของราคาหุ้นและหลักทรัพย์ต่าง ๆ  รวมถึงบิทคอยน์  ในความเห็นของชาลี มังเกอร์  บอกว่า  คนรุ่นใหม่เหล่านี้ไม่ได้อิงกับพื้นฐานแต่เก็งกำไรอย่างกับการเล่นม้า  คำสัมภาษณ์ของเขาถูกตอบโต้ในอินเตอร์เน็ตว่า  “อย่ามายุ่ง ตาแก่ขี้ฉุน”  คิดว่านี่ก็คงเหมือนกับในตลาดหุ้นไทยที่หุ้นจำนวนมากที่ต่างก็วิ่งกันโดยไม่สมเหตุผลและเชื่อว่าส่วนสำคัญมาจากนักเล่นหุ้น  “เก็งกำไร” โดยเฉพาะจากคนรุ่นใหม่ที่เข้ามา “รุม” หาหุ้นที่จะเล่นทุกวัน  ซึ่งผลักดันราคาหุ้นให้ขึ้นไปบางทีหลายเท่าในเวลาไม่กี่วันหรือไม่กี่เดือน  คล้าย ๆ กับหุ้นเกมสต็อปและหลักทรัพย์ “เก็งกำไร” อื่น ๆ
ข่าวเศรษฐกิจและการเงิน,ความรู้ทางการเงิน